als_Latn dik_Latn sag_Latn
Në ditën e verës, tregtarët në tregun e lirë të fruta-perimeve, kanë apeluar dje që shteti të rishikojë taksat ndaj tyre. Sipas tyre, rënia e fuqisë blerëse, e cila po raportohet çdo muaj edhe nga statistikat e qeverisë ka ulur të ardhurat, dhe si pasojë janë bërë të papërballueshme pagesat e taksave. Madje në pamundësi të shlyerjes së detyrimeve në fund të çdo muaji, tregtarët, atmosferën festive e kanë si të vetmen mënyrë të arsyeshme për t’i kujtuar qeverisë që të mbajë premtimet e dhëna dhe të lehtësojë ngarkesën fiskale në mënyrë që taksat t’i derdhin të pasforcuar. Rënia e fuqisë blerëse, e ka zanafillën në rritjen e taksave që në janar të këtij viti, situatë e cila sipas tregtarëve po bëhet çdo ditë e më shumë e papërballueshme. Ata kërkojnë që të rishikohen taksat, në të kundërt, do t’i shtohen listës së të papunëve. Edhe pse shitje nuk kanë gjatë këtyre ditëve të fundit për 2014, tregtarët pohojnë këto detyrime në rritje po ngushtojnë edhe më shumë sferën e fitimit të tyre. Për herë të parë pas shumë vitesh, shqiptarët konsumuan më pak gjatë 2014. Efektet e shumta të vështirësive financiare, shtrenjtimi i kostos së jetesës, ndërsa të ardhurat nuk rriteshin (përkundrazi edhe kanë rënë), por mbi të gjitha shtimi i pasigurisë për të ardhmen ka bërë që blerësit vendas të shtrëngojnë rripin e shpenzimeve për në vazhdimësi. Të dhënat e fundit të tregtisë me pakicë, të publikuara nga Instituti Shqiptar i Statistikave (INSTAT) tregojnë se në tremujorin e fundit të 2014, krahasuar me një vit më parë, rënia ka ardhur duke u theksuar krahasuar edhe me muajt e mëparshëm të vitit. Kjo detyroi kompanitë tregtare të reduktojnë normat e fitimit, duke mos operuar më në kushtet e mëparshme. Të dhënat e tregtisë në sasi tregojnë se, importet kanë vazhduar të jenë në rritje për pjesën më të madhe të produkteve të tregtueshme, ndërsa edhe prodhuesit vendas e mbyllën vitin me rritje, por në kundërvënie me eksportet që kanë ardhur vetëm në rënie. Por në fakt, mbyllja e njësive të vogla të tregtimit (dyqanet e lagjes) është po aq shqetësuese. Kjo ka ndodhur kryesisht për dyqane të produkteve ushqimore e artikuj për shtëpi, ashtu si dhe për disa dyqane të produkteve elektroshtëpiake.
Ekspertë të tregtisë pohojnë se, rritja e normës së inflacionit erdhi si rezultat i shtrenjtimit të produkteve bujqësore, por kjo nuk do të thotë se, një situatë e tillë ka ndikuar në rritjen e konsumit për qytetarët shqiptarë. Duke iu referuar ecurisë së dobët të shifrave të konsumit për vitin e kaluar, Banka e Shqipërisë ka vlerësuar në raportet e saj se, “treguesit e disponueshëm, sugjerojnë se ecuria e konsumit për tremujorët në vazhdim do të jetë e ngadaltë, e kushtëzuar nga burimet e financimit dhe nga pasiguria për situatën financiare dhe për zhvillimet e ardhshme ekonomike.
Entela VRAPI
Video - Momenti i ekzekutimit te biznesmenit Santo
Kerko Lajme
Parashikimi motit
56°
13°
°F | °C
Cloudy
Humidity: 55%
0 mph
Tue
45 | 64
7 | 17
Wed
40 | 58
4 | 14
als_Latn als_Latn min_Latn als_Latn als_Latn als_Latn unk unk dan_Latn dzo_Tibt slk_Latn eng_Latn srd_Latn unk unk mos_Latn unk unk